Български теми в международните медии: търговия с хора и футбол. | Начало | DW | 24.06.2004
Български теми в международните медии: търговия с хора и футбол.
Източноевропейски проститутки
Румънската агенция Ромпрес и електронното издание Саут-Ийст Юропиън Таймс от САЩ публикуват обзор за европерспективите на Румъния, в който се припомня, че Еврокомисията е потвърдила плановете на приемане на България и Румъния през 2007 година. Руските агенции Интерфакс и Итар-Тасс съобщават за посещението в Молдова на българския външен министър Соломон Паси, който председателства ОССЕ. Итар-Тасс уточнява, че в Тираспол и в Кишинъу българския дипломат е внесъл предложения за повишаване на доверието между двете враждуващи групи в Молдова. В дненшиня брой на германския седвмичник Ди Цайт е поместена статия преди срещата на върха на НАТО в Истанбул. Авторката припомня, че организацията вече има нови членове, сред които и България, и поставя диагнозата: ”Пациентът все още диша”. Австрийският Винер Цайтунг пише за зоната за свободна търговия на Балканите, която влиза в сила от 2007 година и припомня, че от първи юни е в действие споразумение за свободна търговия между Сърбия-Черна гора и България. Австрийската осведомителна агенция АПА съобщи за предстоящото посещение на австрийския министър на вътрешните работи д-р Ернст Щрасер в България и Румъния. Една от главните му теми в двете страни ще бъде борбата срещу организираната престъпност. За организирана престъпност, в която са замесени и българи, става дума в информации на няколко южноафрикански медии – Ол Африка, Нюз24 и други. На конференция срещу трафика на хора Джонатан Мартенс от Международната организация по миграцията е казал, че българските трафиканти особено често проявали насилие срещу жените, отведени в Южна Африка за да проституират. Източноевропейските са много добре образовани, но бедни, посочил експертът. Пристигайки в Южна Африка, те биват принуждавани от трафикантите да изплащат трансфера със суми между 12 и 15 хилади долара. Агенция ”Ройтерс” и телевизионният канал СиЕнЕн от САЩ разпространиха новината за чуждестранните спасители, които ще работят по плажоевете около Ню Йорк – сред тези спасители има и българи. Германският Фулдаер Цайтунг пише за постановката на открито на операта Аида от Верди в град Фулда с участието на хора и оркестъра на Пловдивската опера. Индийските медии обръщат внимание на петата победа на българския гросмайстор Веселин Топалов на световното шахматно първенство в Триполи, а в спортните рубрики на днешните вестници накратко се отбелязва прключилото българско участие в Европейското футболно първенство. В повечето случаи за България става дума мимоходом, покрай отпадането на Италия. Италианският Тутоспорт пише: ”Италия игра срещу България със сърце и сълзи. Победата обаче не беше достатъчна”. Кориере дело спорт: ”Конфузно представяне срещу България”. Гадзета делло спорт: ”Безсмислена победа срещу България”. А германският Билд-Цайтунг: ”2:1 срещу България в Гимараеш не стигна.” Агенция ”Ройтерс” пусна заключително и доста добронамерено обобщение на българското представяне в Португалия, където между другото се казва: "България е единственият отбор, който си тръгва от Португалия без спечелена точка и ще попадне на не особено добро място в книгите за рекордите. Въпреки загубите си, българите играха много по-добре отколкото показват резултатите. Ако не броим второто полувреме в стартовия мач срещу Швеция, когато получиха четири гола, българите се защитаваха съвсем прилично, а напред си създаваха шансове благодарение на креативните халфове. Пропуснаха обаче в нападение да съберат плодовете от този тежък труд.”